
Ehitusloa väljastamine (Kompassi tn 29)
1. ASJAOLUD JA MENETLUSE KÄIK

04.06.2012. a Narva Linnavalitsuse korralduse vastuvõtmiseks laekus Kompassi tn 29 kinnistu omanikult ehitusloa taotlus aiamaja laiendamiseks ja rekonstrueerimiseks koos kooskõlastatud ehitusprojekti ja riigilõivu maksekorraldusega.
Dokumentide menetluse käigus on avastatud, et naaberkinnistu Kompassi tn 28 omanikult on vastuväited aiamaja laiendamise ja rekonstrueerimise kohta. Vastuväide on tingitud asjaolust, et naaberkinnistu aiamaja katuselt kukub lumi kõrvalkinnistu istikutele ja et on rikutud kinnistute vaheline kraav.

Ehitusprojekt näeb ette Kompassi tn 29 aiamaja rekonstrueerimisel katusekatte vahetamist (katusekalle jääb samaks) ning laiendamist 1998 aasta inventeerimisjoonise järgi aiamaja kõrval seisva tualeti arvestamist  aiamaja osaks. 
24.04.2012. a Narva Linnavalitsuse Arhitektuuri- ja Linnaplaneerimise Ametilt Arhitektuuri- ja planeerimise osakond on saatnud Kompassi tn 28 kinnistu omanikule arvamuse saamiseks tähitud kirja nr 1-13.1/1547. Kirjas, koos lisadega (katus, plaan ja lõige), on toodud uued lahendused, millised takistavad võimalikku lume kukkumist Kompassi tn 28 kinnistule. Kiri jäi vastamata ja oli tagastatud postisaadetise väljastusteatega. Arhitektuuri- ja Linnaplaneerimise Amet on kooskõlastanud projekti 29.05.2012. a.
18.06.2012. a Ehitusjärelevalve ja hoonete osakond on ka saatnud Kompassi tn 28  kinnistu omanikule tähitud kirjana kutse nr 1-13.2/2304 Kompassi tn 29 aiamaja laiendamise ja rekonstrueerimise seonduvate probleemide lahendamiseks. See kiri oli ka Ametile tagastatud hoiutähtaja möödumisel. 

Kompassi tn 28 omaniku vastuväited on põhjendamatud ning ta ei reageeri kirjadele aiamaja laiendamise ja rekonstrueerimise seonduvate probleemide lahendamiseks. Seega Kompassi tn 29 aiamaja laiendamiseks ja rekonstrueerimiseks ehitusloa väljastamisel takistusi ei ole ning ehitisele võib väljastada ehitusloa.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse § 24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.3. Haldusmenetluse seaduse § 4 lõike 1 kohaselt on kaalutlusõigus (diskretsioon) haldusorganile seadusega antud volitus kaaluda otsustuse tegemist või valida erinevate otsustuste vahel.

3.    OTSUS

Väljastada ehitusluba Kompassi tn 29 kinnistul asuva aiamaja laiendamiseks ja rekonstrueerimiseks.

4.    RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

